దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
జట్టులో సురేశ్ రైనాకి ఆఖరి ఛాన్స్..?
భారత జట్టులోకి ఏడాది తర్వాత పునరాగమనం చేసిన మిడిలార్డర్ బ్యాట్స్‌మెన్ సురేశ్ రైనా ఇంకా తన మార్క్ ఇన్నింగ్స్
TNN | Updated:
Feb 22, 2018, 03:23PM IST
భారత జట్టులోకి ఏడాది తర్వాత పునరాగమనం చేసిన మిడిలార్డర్ బ్యాట్స్&zwnj;మెన్ సురేశ్ రైనా ఇంకా తన మార్క్ ఇన్నింగ్స్ ఆడలేదు. దక్షిణాఫ్రికాతో గత ఆదివారం జరిగిన తొలి టీ20లో 7 బంతుల్లోనే 2 ఫోర్లు, ఒక సిక్స్ సాయంతో 15 పరుగులు చేసిన ఈ టీ20 స్పెషలిస్ట్ బ్యాట్స్&zwnj;మెన్.. బుధవారం రాత్రి ముగిసిన రెండో టీ20లో 24 బంతుల్లో 5 ఫోర్ల సాయంతో 30 పరుగులు చేసి పెవిలియన్ చేరాడు. ఒకవైపు మనీశ్ పాండే, కేదార్ జాదవ్, కేఎల్ రాహుల్, శ్రేయాస్ అయ్యర్ లాంటి యువ బ్యాట్స్&zwnj;మెన్&zwnj;లు జట్టులో స్థానం కోసం పోటీపడుతున్న ఈ తరుణంలో.. సురేశ్ రైనా ఫామ్&zwnj;ని నిరూపించుకోలేకపోతే మరో ఛాన్స్ ఇచ్చేందుకు సెలక్టర్లు మొగ్గు చూపకపోవచ్చు. దక్షిణాఫ్రికాతో శనివారం చివరి టీ20 మ్యాచ్ జరగనుంది.
ఈ మ్యాచ్&zwnj;లో రైనా.. కనీసం అర్ధశతక ఇన్నింగ్స్ ఆడగలిగితేనే.. మార్చి 6 నుంచి 18 వరకు శ్రీలంకలో జరగనున్న ముక్కోణపు టీ20 సిరీస్&zwnj;కి అతడ్ని ఎంపిక చేయాలని సెలక్టర్లు భావిస్తున్నారట. ఈ వారం చివర్లో సెలక్టర్లు జట్టుని ప్రకటించనున్నారు. షార్ట్ పిచ్ బంతుల్ని సిక్సర్లుగా మలిచేందుకు ఎక్కువ తహతహలాడే.. సురేశ్ రైనా.. ఈ రెండు టీ20ల్లోనూ బంతిని గాల్లోకి ఎక్కువగా లేపుతూ వచ్చాడు. సఫారీ పిచ్&zwnj;లపై కాసేపు క్రీజులో కుదురుకోగలిగితే.. తర్వాత భారీ షాట్లు ఆడే అవకాశం ఉంటుందని.. రెండో టీ20లో అర్ధశతకాలు బాదిన మనీశ్ పాండే, మహేంద్రసింగ్ ధోనీ నిరూపించారు. దీంతో.. చివరి టీ20లోనైనా ఈ మిడిలార్డర్ బ్యాట్స్&zwnj;మెన్ రాణించి.. జట్టులో తన స్థానాన్ని సుస్థిరం చేసుకుంటాడేమో..? చూడాలి.